Poštovani umirovljenici,

Sukladno Odluci o isplati prigodnog dara (božićnice) umirovljenicima (Službeni glasnik Općine Ernestinovo, broj 14/18 i 13/19), Općina Ernestinovo i ove godine poziva umirovljenike da podnesu zahtjev za isplatu prigodnog dara, a imajući u vidu tešku financijsku situaciju starije populacije.

Na taj način Općina Ernestinovo ulaže napore kako bi potpomogla najranjivije skupine stanovništva, iako i sama ima skroman proračun.

Božićnica se umirovljenicima isplaćuje pod uvjetima:

* da imaju prijavljeno prebivalište na području Općine Ernestinovo
* da su u invalidskoj ili starosnoj mirovini te da im iznos mirovine ne prelazi 2.000,00 kn.

Božićnica se isplaćuje u novcu, u sljedećim iznosima:

* 200,00 kn isplaćuje se umirovljenicima s mirovinama manjom od 1.500,00 kn
* 150,00 kn isplaćuje se umirovljenicima s mirovinama koje iznose 1.500,00 – 2.000,00 kn

Umirovljenicima koji primaju hrvatsku i inozemnu mirovinu odobrava se isplata ako ukupni iznos svih mirovina ne prelazi 2.000,00 kn.

Božićnica će se isplaćivati tijekom prosinca 2020. godine na tekuće račune umirovljenika.

Iznimno, umirovljenicima koji nemaju tekuće račune božićnica će se isplatiti u gotovini.

**Umirovljenici koji udovoljavaju uvjetima za ostvarivanje prava na isplatu božićnice, trebaju podnijeti Jedinstvenom upravnom odjelu Općine Ernestinovo zamolbu za isplatu, uz koju se prilaže:**

* **bankovno izvješće od posljednje mirovine ili odrezak na kojem se vidi iznos mirovine (hrvatske i inozemne)**
* **broj tekućeg računa (ako ima na bankovnom izvješću, onda ne treba dostavljati)**
* **kopija važeće osobne iskaznice**

**Pozivaju se umirovljenici koji udovoljavaju uvjetima za isplatu božićnice da ispune priloženi obrazac i uz traženu dokumentaciju ga dostave u Općinu Ernestinovo, najkasnije do 18. prosinca 2020., radnim danom od 7:30 do 14:30 sati. Zahtjev se ne mora dostaviti osobno, ali zahtjev mora biti potpisan od strane umirovljenika.**

Svim našim sugrađanima želimo sretan i blagoslovljen Božić!

Općinska načelnica

Marijana Junušić, univ. spec. oec.